Tifel ta' 7 snin f'koma wara li ġie msabbat mal-art 27 darba waqt il-Judo Ritratt: Getty Images Tifel ta' seba' snin qed jiġġieled għal ħajtu wara li ġie msabbat mal-art 27 darba mill-kowċ u sieħbu waqt il-prattika tal-Judo. Il-każ seħħ fit-Taiwan. Aktar kmieni f'April, huwa kkonvinċa lill-familja tiegħu li ried jipprova lezzjonijiet tal-judo. Ġimagħtejn biss wara, dawk il-lezzjonijiet huma r-raġuni għaliex qiegħed f'koma, u rapporti jgħidu x'aktarx jibqa' fi stat veġetattiv anke jekk jibqa' ħaj. F'filmat xokkanti jidher qiegħed jiġi msabbar fuq tapit minn student ieħor li kien qed jipparteċipa waqt il-prattika tal-judo. Il-familja tat-tifel qalet li b'kollox huwa ġie msabbat aktar minn 27 darba. It-tifel ittieħed l-isptar fejn it-tobba sabu li kien sofra emoraġġija serja fil-moħħ.